Byuchang byu shidaq kungga pandvap qo
人与人之间要互相尊重
Mangzo bve zhvat daijvo lo gvo ri: kungga paudvap se su gi ming wo so zham le ga, kungga ase gvut o ri hai ja angam dang rvong dai lui nyi bang gi qomo zhe so zhe zhvap le ga.
Mangzo bve dai lo gvo dang xibve gi lon dai adai, gege yvang ngvut ra. Akui nga- nvung byuze byuyap qo ma wu lo wu zhang, byu ri kungga paudvap se su ri gi o ri wu nau,wu ngui le. Gvobang wui ri be,zoshang wui ri be, o e imyit ri lazhung za, gvobang wui yvumsing toq zhe dviq bang eq zoshang wui ri jo nau ra su ngvutngvut zhozho za ga, no jo yoyo za ga dat mvoqjvo dat daijvo su ri gi zo- shang wui eq nang ri zhe dat kungga,pau ri zhe gvam dvap, ngui ri zhe ngui,zhvit ri zhe zhvit le. Akun gvobang laga yvumsing eq laha nyi dvo zhe dviq bang ri re ge,zoshang wui ri ri ge, age qo ban so shut lo ri agvam mvoq jvo, dumdai mvau ri ri zoshang wui dat jo gvamjo ra siga adat mvoqjvo, tirve tijang, nvikyo nvikdvat gvut mvoqjvo daijvo gvut su ri gi nang gvobang gvut su kimyvo daimvau ri dai le luq ri o aga aging jo ri, agvam jo gvut zoshang wui eq, nang gvobang gvut su ri agvam kungga ,pau agvam dvap gvut dat dut le. Haumu, gvobang wui gvut bang ri zoshang wui ri lvang gi daizhung be ngvu alvum ge dai, ajvo agvang wu mu daijvo mvoqjvo gvut zhang lagvam jo le.
Akun zhe dviqbang,zoshang wui ngvut gvilvang, gvobang wui eq, nang gvut shut lo zhang ma zang nvikyo zang dvan hai mu zhang ajo nau kimu,myvipo sangqang dang lakun zhoq le:byu gi nvikyo su tangchang aq, zhvusu tang kichang ga.Dang xikun gi nang ri geqo mvoqjvo lazhvum ngvut le. Gvobang wui eq zhe dviq bang ri nvikyo lo hai mu be mai gi, nang lawo ma lvoq shut dvo hai mu lui la dat nvikyo le,hai mu lui isu ga nvikyo gi ngvu lago myitwu mu, shut zhang gi shut be ngvu ngonngon za mai dat daijvo lvum wo gvut zhang, tang ma nang ri nvikyo su zo- shang xi nvut toq shatang, ungkau waqpyet gvut su angvut, haizhang hai wam dvu waq su la ngvut ra ga nang ri lvang zhe dat ngui dvo lang le. Asu mu, byu gi shidaq kungga paudvap qo zhaq o ra le, zoshang wui zhe gvo bang ri kungga, gvobang wui zoshang wui ri zhvitdap gvut dat nyi lvum zhang sheq byuze nyingon lvum le. Danggve:o ri wu ngui wu nau zhishang gvut zhe ra ngvut zhang, kima nyi lo ngvut gvilvang kadvang kawang , qolat walam ka zhe gvo bang eq hai tung hui ngvut gvilvang,azhvi awvoi zho su ri azhvi awvoi ga teptep dat wut, anu mo awa mo zho su ri anumo awa mo ga teptep dat wut, atang alat zho su ri atang alat ga teptep dat wut su ri gi zo shang xiyuq nvingjing dik be, kungga paudvap se dik be ga, mangzo wui eq zhe gvo bang eq zhaq dat dai qeon, dai gibu le. Isu bang gi hai mu kat ban ri, numnang eq minon mishem adat bo, qinung loqnung chang lang zhang adat bo, o eq ri dat gvam girum le.
Mangzo wui zoshang ga myit le byu gi yvumsing zo wui eq shu wui ri ngvut le, mangzo bve dai e zhvat wo jo ri, yvumsing zowui gvo mu yvumtu igvun ri gvut aq,zo ri wo aq, inu iwa za lanyi dvodvo gi yvumsing zo ri zoshang ngvu myit le ga. Haimu lui isu ngvu myit le lvu ga zhang, yvumsing zo ri gi yvumsing dvangkoi,loqkoi mai bun gvo,nungkung mai bau gvo,qinyvui ishi lvo za mai ku gvo ngvut mu, ki i gvo bang ban dut ri ri, inu iwa imyit kau ma gi zoshang ngvu za myit nyi le ga, hau mizho, inu iwa gvut bang imyit kau ma gi yvumsing yvangzo dviq ashi ngvu za myit dvo lui, kakun ri zo sing no mu nyi le ga, asu mu, nganvung zowui gvutbang kanyi kabui zhe ngvut gvilvang anu awa jvezhvu ri advo myvi gvut nyi shang,akun zhang sheq, anu awa gvutbang ngazo ka nyi buinyi zhe ngvut gvilvang, anu awa ri kungga paudvap ra advo myvi ngvut ra, imyit ngon mu gungdu lvang zhe dat wangzan le ga.Akun azhvi awvoi gvutbang ishu ri dum myit le gi yvumsing ung jo zo toq ma yvang sing no mu, shu zhvit gi gvangtung le ga sangqang dang zhoq le. Shuzhvit gi gvangtung le ga dang xi- kun mai jo gvat zhang, azhvi awvoi gvut bang yvumsing ishu ri myit le gi yvumsing ung jo zo toq ma lvang sing no dik agvo ngvut ra.Asu akui byvat le zoshang wui ri dang xibve o eq lago adai jvo,amvoq jvo zhang gi, azhvi awvoi bve yvangmvoq ri sing ximyvo no, xi myvo myit ase mu , azhvi awvoi ri kungga paudvap azhe bang ri nyi ra. Ngvut gvilvang, nvik ajing shi zoshang wui ri gi nganvung gvobang wui mai azhvi awvoi dai e jo aq o,azhvi awvoi ri kungga paudvap ra le, nga- nvung gi azhvi awvoi nyi mu lanyi e ngvu dat mvoqjvo ra dut le.Akun zhang sheq, zoshang wui hinyi hiyap lo gvobang wui dai dang gi ngvut gu,zho gu lamvoq lajvo agvo ngvut ra ga, teptep mizving lui, azhvi awvoi,anu awa ri kungga paudvap zhe se ra ngvut le.
(Puqgva su Goqlu Mubyen)
ZAIWA MYING
Lacung lazan le gonyen gibu gira nguingui ngonngon chom wang shang
Zhunggo myit dvo son dvo e qo
Ilam toqlam ri byapmyvang u awe ngutmyvang qi atung
Lusik gva bang ozvang zhe lo
QANGLU SIK
Wang Jinqang Mau dang wapdoq shuji gvut be
王俊强任州委书记
Zansik shijvam danglu
新年寄语
Wunbvong zaizo amyvu gvemu zoku tungzam chung qo ma diqa kangu akang dung qo dvo be
对景颇族计划生育政策实行特殊照
He Ruli nvikbo wa muqut suwun mangzo wui ri e so nvikdving ra
He Ruli nvikbo wa muqut suwun mangzo wui
Ngon dik e Achang laili bvoi
欢乐阿昌文化节
Zaizo wa ma zaimying mai dang e 18cik 3da zuppong zhvum lo shit jvo zhang zhaq lvom gibu agvo
用民族语宣讲十八大三中全会精
LOGIDAT PAQZHI
Lacung lazan le gonyen gibu gira nguingui ngonngon chom wang shang
过大年好喜欢
Zhunggo myit dvo son dvo e qo
Zhunggo myit dvo son dvo e qo
Mikisum myiwe wui e nau aizhin no gam le
番茄助女性远离乳腺癌
Zoshang lazan tang mai sheq izhum gvat zvo aq
孩子一岁后饭菜再加盐
Hai no bo zhang haizhung shi zo
生什么病吃什么水果
Nyeyam joqmyo yam ri son ra e qo
春冬需要注意的事项
uzn_Latn zho_Hans vec_Latn quy_Latn kac_Latn kac_Latn hat_Latn kac_Latn scn_Latn uzn_Latn lus_Latn lus_Latn tpi_Latn luo_Latn zho_Hans als_Latn zho_Hans vie_Latn zho_Hans tso_Latn mri_Latn kac_Latn zho_Hans kac_Latn zho_Hans als_Latn scn_Latn zho_Hans uzn_Latn uzn_Latn dik_Latn jpn_Jpan kac_Latn zho_Hant lus_Latn zho_Hans uzn_Latn zho_Hant